29. ΝΟΜΟΘΕΤ. ΔΙΑΤΑΓΜΑ υπ’ αριθ. 584 της 25/27 Ιουν. 1970 (ΦΕΚ Α΄143) Περί προσλήψεως επί συμβάσει Ιδ. Δικαίου Προσωπικού παρά τη Ε.Σ.Υ .Ε. Άρθρ.1.-Προς αντιμετώπισιν των εκτάκτων υπηρεσιακών αναγκών, δια την διενέργειαν των υπό του Β.Δ. 93/1969 προγραμματισθεισών απογραφών, αποδελτίωσιν των αποτελεσμάτων αυτών και επεξεργασίαν τούτων, επιτρέπεται η πρόσληψις παρά τη Εθνική Στατιστική Υπηρεσία της Ελλάδος δι’ αποφάσεων των Υπουργών Συντονισμού και Οικονομικών, Υπαλληλικού προσωπικού επί συμβάσει Ιδ. Δικαίου, ως ακολούθως: 1.100 Υπαλλήλων, κεκτημένων πτυχίον Ανωτάτης Σχολής ή πτυχίον Ομοταγών Σχολών της αλλοδαπής, ενδεχομένως δε Απολυτήριον Γυμνασίου, δια την περίπτωσιν μη συμπληρώσεως του αριθμού των θέσεων μετά την επιλογήν των Πτυχιούχων, δια το χρονικόν διάστημα από 1ης Ιουλ. 1970 έως 31ης Ιαν. 1973, ήτοι εν συνόλω δια 31 μήνας. 2.70 Υπαλλήλων, κεκτημένων Απολυτήριον Γυμνασίου ή άλλης ισοτίμου Σχολής ημεδαπής ή αλλοδαπής, δια το χρονικόν διάστημα από 1ης Ιουλ. 1970 έως 31ης Δεκ. 1972, ήτοι εν συνόλω δια 30 μήνας. 3.150 Χειριστών μηχανών, κεκτημένων Απολυτήριον Γυμνασίου ή άλλης ισοτίμου Σχολής ημεδαπής ή αλλοδαπής και ικανότητα εις τον χειρισμόν στατιστικών μηχανών, δια το χρονικόν διάστημα από 1ης Οκτ. 1971 έως 30ής Απρ. 1973, ήτοι εν συνόλω δια 19 μήνας. 4.5 βιβλιοδετών, δια το χρονικόν διάστημα από 1ης Ιουλ. 1970 έως 31ης Μαρτ. 1973, ήτοι εν συνόλω δια 33 μήνας, κεκτημένων Απολυτήριον Εξαταξίου Δημοτικού Σχολείου και σχετικήν πείραν. Άρθρ.2.-1.Η διαδικασία και ο τρόπος προσλήψεως του εν τω προηγουμένω άρθρ. 1 προσωπικού καθορισθήσεται δι’ αποφάσεως του επί του Συντονισμού Υπουργού. 2.Αι αποδοχαί του δια του παρόντος προσληφθησομένου προσωπικού θέλουσι βαρύνει τον προϋπολογισμόν εξόδων του Υπουργείου Συντονισμού (ΕΣΥΕ), το δε κατώτατον ή ανώτατον όριον αυτών καθορισθήσεται δια κοινής αποφάσεως των επί του Συντονισμού και Οικονομικών Υπουργών. Σελ.730,08 Τεύχος 396-Σελ. 98 Άρθρ.3.-Οι κατά τα ανωτέρω προσληφθησόμενοι απολύονται αυτοδικαίως και άνευ δικαιώματος αποζημιώσεως τινός ένεκεν της αιτίας ταύτης, άμα τη λήξει της σχετικής συμβάσεως εργασίας, εν πάση δε περιπτώσει άμα τη συμπληρώσει των εν εκάστη κατηγορία των παρ. 1 έως και 4 του άρθρ. 1 του παρόντος οριζομένων χρονικών προθεσμιών. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 